Jeg har haft en underlig oplevelse, som jeg gerne vil dele med dig. Den handler om min mor, der var syg og vidste, hun skulle dø. Vi aftalte, at hvis det var muligt, skulle hun sende et tegn til mig fra den anden side. Tegnet skulle være en bestemt sang, som hun godt kunne lide. Det er en gammel sang, som ikke bliver spillet så tit. Dagen efter hendes død skulle jeg køre en tur, og i det øjeblik, jeg satte mig ind i bilen og tændte for radioen, blev netop den sang spillet. Jeg får stadig gåsehud, når jeg tænker på det. Var det virkelig min mors hilsen, eller var det helt tilfældigt, som min mand mener?
Jeg synes bestemt, du skal tro på, at din mor sendte sit tegn og på den måde fortalte dig, at der er et liv efter dette. Men i sidste ende er det dig selv, der bestemmer, hvad du tror på. Jeg er dog ikke i tvivl.